Ғарифуллин Илдар Илфат улы

Ғарифуллин Илдар Илфат улы (27 май 1963 йыл — 22 май 2023 йыл) — спортсы, саңғы икебәйгеһе буйынса СССР‑ҙың халыҡ-ара класлы спорт мастеры (1984). Башҡортостан Республикаһының атҡаҙанған физик культура хеҙмәткәре (2006).  

 Биографияһы 
Илдар Илфат улы Ғарифуллин 1963 йылдың 27 майында Өфөлә тыуған.

СССР Ҡораллы Көстәре өсөн сығыш яһай. Н. Н. Безносов тәрбиәләнеүсеһе.

1984 йылда Финляндияның Рованиемында үткән саңғы спорты буйынса донъя чемпионатында команда беренселегендә (3х10 км эстафета) бронза миҙал яулай.

Донъя кубогы ярыштарында бөтәһе дүрт тапҡыр старт яһай. Беренсе тапҡыр ярышҡанда 1983 йылдың 29 декабрендә (Обервизенталь, ГДР) 9-сы урын яулай. Яҡшы һөҙөмтәһе — 5-се урын (7 ғинуар,1984 йыл, Шонах, ГФР). 1983/84 миҙгелендә генераль классификацияһы буйынса 17-се урынды биләй.

1984 йылғы Ҡышҡы Олимпия уйындарында ҡатнашыусы (индивидуаль уҙышта 23-сө урында була).

Өфө ҡалаһы СДЮШОР-ҙа трамплиндан саңғыла һикереү буйынса һәм саңғы ике төр спорты буйынса тренер-уҡытыусы

Саңғы менән трамплиндан һикереү һәм саңғы двоеборьеһы буйынса төбәк категориялы судья.
Өфө ҡалаһы балаларға өҫтәмә белем биреү муниципаль мәғариф учреждениеһының «Трамплиндан саңғыла һикереү һәм двоеборье буйынса махсуслаштырылған балалар-үҫмерҙәр өсөн олимпия резервы»ның 33-сө мәктәбе директоры.

2023 йылдың 22 майында Өфө ҡалаһында вафат булдыВ Уфе на 60-м году жизни скончался тренер по прыжкам на лыжах с трамплина Ильдар Гарифуллин. ИА «Башинформ», 23 мая 2023 года22 мая 2023 года ушел из жизни  Ильдар Гарифуллин. ФЕДЕРАЦИИ ПРЫЖКОВ НА ЛЫЖАХ С ТРАМПЛИНА И ЛЫЖНОГО ДВОЕБОРЬЯ РОССИИ. Официальный сайт.

 Маҡтаулы исемдәре һәм башҡа бүләктәре 
 Башҡортостан Республикаһының атҡаҙанған физик культура хеҙмәткәре (2006)М. Г. Рахимов подписал указы о награждении спортсменов-олимпийцев

 Иҫкәрмәләр 

 Һылтанмалар 
 (инг.) сайтында олимпия статистикаһы

Категория:Башҡортостан Республикаһының атҡаҙанған физик культура хеҙмәткәрҙәре
Категория:Алфавит буйынса шәхестәр
Категория:Алфавит буйынса спортсылар
Категория:Рәсәй тренерҙары